Iqqar-ak di tmurt-idin tella ca n teblaṣt qqaren-as lfinga, win i isawan tɣawsa ur teḥli ca ad as-ucen tawerqit, wad iruḥ ɣer din ud d-yettwella ca, iqqar-ak ass-idin ilaɣa-as-d sselṭan, yegra-as tawerqit deg ufus, yenna-as ruḥ tablaṣt n lfulani, iqqar-ak netta yeṭṭef abrid ud yessin la mani aha ad iruḥ, la maɣef aha ad iruḥ, yeggur yeggur, ald i yufa taqliḥt d tameqqrant, yella deg-s lɛers, iqqar-ak iɛedda yufa tarbaɛt n yirgazen, wwin-t ad yens ɣer-sen, ucin-as yečča yeswa, lfayda sgawnen-as kullec, nehni qqimen tqeṣṣaren deg yiḍ, yessiwel-d yeǧǧ seg-sen:  Yenna-as :  cek imir-a ud aɣen-tennid ca mani teggured amma? .